Nakon odigrane utakmice Nika naglašava:

*“Zadovoljna sam ovom utakmicom i iskreno sam jedva čekala da krene ovo školsko natjecanje iz futsala. Baš uživam u tome i mogu reći da smo se kao ekipa dobro pripremile.”*

Na pitanje je li lakše braniti u rukometu ili futsalu, odgovara –

*“S obzirom da sam rukometni vratar, od osnovne škole branila sam na školskim natjecanjima u futsalu. Nastavnici misle kako je isto braniti u rukometu i futsalu, no mogu reći da je poprilično velika razlika. Budući da je nogometna lopta veća i više šuteva se izvodi u donjem dijelu gola odradim puno špaga i obrana dolje.”*

Za kraj govori o ekipi za županijsko natjecanje:

“*Mislim da bi se i ove godine mogle plasirati na Državno natjecanje s obzirom da imamo dobre igračice u obrani i napadu. Županijsko natjecanje održat će se 5.3.2024. pa imamo vremena da se još bolje pripremimo.*”